text: চট্টগ্রাম জেনারেল হাসপাতাল (চট্টগ্রাম ২৫০ শয্যাবিশিষ্ট জেনারেল হাসপাতাল নামেও পরিচিত) বাংলাদেশের চট্টগ্রামে অবস্থিত একটি সরকারী হাসপাতাল। এটিতে আড়াইশ শয্যার সুবিধা রয়েছে। ১৯৫৯ সাল থেকে এটি চট্টগ্রাম মেডিকেল কলেজ অনুমোদিত একটি হাসপাতাল।
  
  ইতিহাস 
  ১৮৪০ সালে এটি একটি ডিসপেনসারি হিসাবে কার্যক্রম শুরু করে এবং পরে ১৯০১ সালে তা উন্নয়ন করে চট্টগ্রাম মহানগরের আন্দরকিল্লা মৌজার রঙমহল পাহাড়ের শীর্ষে এটিকে একটি হাসপাতালে হিসেবে প্রতিষ্ঠিত করা হয়। রাঙ্গমহল পাহাড়টি ঐতিহাসিকভাবে আরাকানী দুর্গের অংশ হিসাবে খ্যাতিযুক্ত ছিল, যা ১৬৬৬ সালে মুগল নৌবাহিনীর আক্রমণে পুড়ে ধ্বংসস্তূপে পরিণত হয়।
  
  ১৯৮৭ সালে হাসপাতালটিকে ৮০ শয্যায় রূপান্তরিত করা হয় ও পরে ১৫০ শয্যায় উন্নীত করা হয়। ২০১২ সালে ১০০ শয্যা বাড়িয়ে হাসপাতালটিকে ২৫০ শয্যাবিশিষ্ট করা হয় যা প্রধানমন্ত্রী শেখ হাসিনা আনুষ্ঠানিক উদ্বোধন করেছিলেন।
  
  মূল হাসপাতাল ভবনটি দুই তলা, এর উত্তর ফ্যাসাদের মাঝ বরাবর অর্ধ-অষ্টালক বিশিষ্ট একটি গম্বুজের ভেতর একটি পেঁচানো সিঁড়ি আছে।
  
  চিত্রশালা
  
  তথ্যসূত্র
  
  বহিঃসংযোগ
  
   
  
  বিষয়শ্রেণী:চট্টগ্রামের হাসপাতাল
  বিষয়শ্রেণী:১৮৪০-এ এশিয়ায় প্রতিষ্ঠিত
  বিষয়শ্রেণী:১৮৪০-এ সম্পন্ন হাসপাতাল ভবন
title: চট্টগ্রাম জেনারেল হাসপাতাল